**VILNIAUS ŠV. KRISTOFORO PROGIMNAZIJA**

**KOMUNIKAVIMO SU TĖVAIS SISTEMA**

Informacija apie progimnazijos veiklas skelbiama

* progimnazijos svetainėje ([www.kristoforopro.lt](http://www.kristoforopro.lt)),
* FB paskyroje (<https://www.facebook.com/Vilniaus-šv-Kristoforo-progimnazija-166931450019323>),
* laiškais elektroniniame dienyne TAMO.

**Svetainėje** informacija atnaujinama nuolat:

* kas savaitę skelbiamos naujienos apie tą savaitę vykusius renginius;
* mėnesio pradžioje užpildomas būsimų veiklų kalendorius;
* skiltyje *Veiklos dokumentai* skelbiami progimnazijos veiklą reglamentuojantys teisės aktai;
* skiltyje *Ugdymas* skelbiami progimnazijos mėnesio veiklos planai ir ataskaitos, tvarkaraščiai, informacija apie jau įgyvendintus ir dar vykdomus projektus, mokinių pasiekimus;
* skiltyje *Tėvams* skelbiama informacija apie mokinių priėmimą, tėvų švietimo renginius, mokinių maitinimą (kas mėnesį skelbiamas mėnesio meniu, maitintojo įmonės rekvizitai, mokinių maitinimą reglamentuojantys dokumentai), pateikiami aktualių prašymų šablonai.

**FB paskyroje** informacija skelbiama kaskart po įvykio:

* informuojama apie tą dieną vykusias veiklas;
* skelbiama skubi, aktuali, glausta informacija.

Laiškai **elektroniniu dienynu** siunčiami pagal poreikį:

* informaciją elektroniniu dienynu siunčia klasių vadovai, administracijos nariai, švietimo pagalbos mokiniui specialistai;
* švietimo pagalbos mokiniui specialistai progimnazijos bendruomenei kartą per mėnesį siunčia naujienlaiškį (įkeliamas ir į svetainės skiltį *Tėvams* → *Tėvų* *švietimas* → *Naujienlaiškis*);
* progimnazijos bendruomenei kartą per 2 mėnesius siunčiamas progimnazijos mokinių leidžiamas laikraštis „Kristoforo užkulisiai“ (skelbiamas ir svetainės skiltyje *Mokiniams* → *Biblioteka* → *Mokyklos laikraštis*);
* kartą per 3 mėnesius siunčiama tarpinių mokinių mokymosi pasiekimų suvestinė.